ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ՀՀ ԱՆԿԱԽՈՒԹՅԱՆ ՀՌՉԱԿԱԳՐԻ ԸՆԴՈՒՆՄԱՆ ՕՐՎԱ ԱՌԹԻՎ

Սիրելի հայրենակիցներ, Արտաշատ միավորված համայնքի սիրելի բնակիչներ, այսօր ՀՀ Անկախության հռչակագրի ընդունման 34-ամյակն է, ինչի առթիվ սիրով շնորհավորում եմ բոլորիս:

34 տարի առաջ՝ 1990թ. օգոստոսի 23-ին ՀՀ Գերագույն խորհրդի 1-ին գումարման նիստով ընդունվեց ՀՀ Անկախության հռչակագիրը, որով սկիզբ դրվեց Հայաստանի անկախության գործընթացին։

Օրը ևս մեկ անգամ առիթ է ընձեռում ընդգծել անկախության կարևորությունը և պատմական նշանակությունը մեր պետության և պետականության կայացման գործում:

Արտաշատ համայնքի համար տոնը կարևոր է նաև նրանով, որ ի պատիվ Հռչակագրի՝ 1991 թվականից ի վեր Օգոստոսի 23 փողոց է անվանակոչված համայնքի գլխավոր և կենտրոնական փողոցը:

Այսօր, առաևել քան երբևէ, մեզ համար կարևոր է անկախ ու ինքնիշխան պետություն կերտելու վեհ գաղափարը և յուրաքանչյուրս մեր տեղում մեր գործով ամեն օր պետք է նպաստենք մեր պետականության կայացման շարունակական գործընթացին:

Խաղաղություն և առաջընթաց մեր երկրին, բարօրություն` բոլորիս օջախներին։